**เรียนรู้เรื่องภาษีที่ดินและสิ่งปลูกสร้าง**

**พระราชบัญญัติภาษีที่ดินและสิ่งปลูกสร้าง พ.ศ.2562** มีผลบังคับใช้ตั้งแต่วันที่ 13 มีนาคม 2562 และกำหนดให้เริ่มจัดเก็บภาษีที่ดินและสิ่งปลูกสร้าง ตั้งแต่วันที่ 1 มกราคม 2563 เป็นต้นไป

พระราชบัญญัติภาษีที่ดินและสิ่งปลุกสร้าง เป็นกฎหมายสำคัญตามนโยบายรัฐบาล ที่มุ่งปฏิรูปโครงสร้างภาษีทรัพย์สินของประเทศไทยให้มีความทันสมัยและเป็นสากลเช่นเดียวกับนานาประเทศ

เทศบาลนาสารมีหน้าที่โดยตรง ที่จะจัดเก็บภาษีที่ดินและสิ่งปลูกสร้างของทรัพย์สินภายในเขตเทศบาลตำบลนาสารตามกฎหมายฉบับนี้ โดยใช้

1. ข้อมูลรูปแปลงที่ดินและข้อมูลเอกสารสิทธิที่ดินและสิ่งปลูกสร้างจากกรมที่ดิน
2. ใช้บัญชีราคาประเมินทุนทรัพย์ที่ดินและสิ่งปลูกสร้างจากกรมธนารักษ์

**ทรัพย์สินที่ต้องเสียภาษี** คือ ที่ดินหรือสิ่งปลูกสร้าง

**ที่ดิน**  คือ พื้นดิน หมายรวมถึงพื้นที่ที่เป็นภูเขาหรือที่ที่มีน้ำด้วย (ยกเว้นแม่น้ำและทะเล)ที่ดินที่ต้องเสียภาษี ได้แก่

1. ที่ดินที่เป็นกรรมสิทธิ์ของบุคคลธรรมดาหรือนิติบุคคล เช่น โฉนด ตราจอง (ตราจองที่ตราว่าได้ทำประโยชน์ เช่น นส.3, นส.3ก,นส.3ข
2. ที่ดินที่ไม่เป็นกรรมสิทธ์ของบุคคลธรรมดาหรือนิติบุคคล แต่อยู่ในความครอบครองของบุคคลธรรมดาหรือนิติบุคคล เช่น สปก.4 , กสน., สค.1, นค.1, นค.3, สทก.1ก, สทก.2ก ,นส.2(ใบจอง)และที่ดินของรัฐซึ่งเข้าไปครอบครองหรือทำประโยชน์ เป็นต้น

**สิ่งปลูกสร้าง** คือ โรงเรือน อาคาร ตึก หรือสิ่งปลูกสร้างอย่างอื่นที่บุคคลอาจเข้าอยู่อาศัยหรือใช้สอยได้ หรือใช้ในการเก็บสินค้าหรือประกอบการอุตสาหกรรมหรือพาณิชยกรรม ห้องชุดที่มีหนังสือแสดงกรรมสิทธิ์ห้องชุดแล้ว แพที่บุคคลอาจใช้อยู่อาศัยหรือมีไว้เพื่อหาผลประโยชน์ด้วย

กรณีสิ่งปลูกสร้างที่อยู่ระหว่างก่อสร้างยังไม่แล้วเสร็จ และยังไม่สามารถเข้าใช้ประโยชน์ได้ไม่ถือเป็นสิ่งปลูกสร้างที่ต้องเสียภาษี

**ตัวอย่างประเภทโรงเรือนสิ่งปลูกสร้างที่อยู่ในข่ายต้องเสียภาษี**

**บ้านเดี่ยว บ้านเดี่ยว(บ้านเรือนแพ)**



**บ้านเดี่ยว(บ้านประกอบเสร็จ) บ้านแถว (ทาวน์เฮาส์)**



**ห้องแถว ตึกแถว**



**ประเภทสิ่งปลูกสร้างอย่างอื่นๆ**

**คลังสินค้า สถานศึกษา**



**โรงแรม โรงมหรสพ**



**สถานพยาบาล สำนักงาน**



**ภัตตาคาร ห้างสรรพสินค้า**



**อาคารพาณิชย์สถานีบริการน้ำมันเชื้อเพลิง**



**โรงงาน ถังเก็บน้ำมันเชื่อเพลิง**



**ไซโล โรงสีขาว**



**คอนโดมิเนียม กระท่อม**



**ตู้คอนเทนเนอร์ (ใช้เป็นสำนักงาน/อยู่อาศัย) สระว่ายน้ำ**



**บ้านผีสิงในสวนสนุก บ้านบนต้นไม้**



**ท่านสามารถติดต่อสอบถามรายละเอียดเพิ่มเติมได้ที่**

**งานจัดเก็บรายได้ กองคลัง เทศบาลตำบลนาสาร**

**อำเภอพระพรหม จังหวัดนครศรีธรรมราช80000**

**โทร.075-763265 หรือติดต่อสอบถามรายละเอียดเพิ่มเติมได้ที่**

**นางเพ็ญศรี นิลวานิช ผู้อำนวยการกองคลัง**

**นางนัทธ์หทัย บุญโอภาส นักวิชาการจัดเก็บรายได้ชำนาญการ**

**นางกานต์ชนก เหมทานนท์ เจ้าพนักงานจัดเก็บรายได้ชำนาญงาน**